ফিরতি পথে কয়েকটি ঘড়িয়াল জাতীয় প্রাণী দেখলাম। হঠাৎ নৌকার সামনে ১৪ – ১৫ ফুটের একটি কুমির চলে এসেছিল। দিলটা পুরো হাতে নিয়ে ভাবছি, ক্রোকোডাইল সিনেমার মতো উল্টে পাল্টে দেবে নাকি! হা করে চোয়ালটা খুলেছিল। আমি তো সেখানে নস্যি। না তেমন কিছু আর হল না। নদী পথের তাই পাগল করা লাল কাঁকড়া, রঙিন মাছ ও মাডস্কিপার দেখেই সন্তুষ্ট থাকতে হল। গোসাপ তো এদিক ওদিক তাকালেই দেখতে পেলাম। সুন্দরী হরিণের লাফালাফি দেখতে দেখতে বলতে পারি স্থানটি ফাটাফাটি সুন্দর। ভয়ংকর সুন্দর।